
ДО 
ОБЩИНСКИ СЪВЕТ 
ГР. БУРГАС	
 ДОКЛАДНА ЗАПИСКА
ОТ ДИМИТЪР НИКОЛОВ - КМЕТ НА ОБЩИНА БУРГАС
ОТНОСНО: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас приета с Решение на Общински съвет – гр. Бургас, с Протокол № 27/24.09.2013г., последно изменена по т.2, Протокол №48/25.09.2018 г.




УВАЖАЕМИ ОБЩИНСКИ СЪВЕТНИЦИ,
С решение на Общински съвет- Бургас по т. 3, Протокол № 27/24.09.2013 г. е приета Наредба за условията и реда за платено и безплатно паркиране на моторни превозни средства в определени зони на територията на Община Бургас. 
Причините за настоящото предложение за изменение и допълнение в Наредбата за условията и реда за платено и безплатно паркиране на моторни превозни средства в определени зони на територията на Община Бургас приета с Решение на Общински съвет – гр. Бургас, последно изменена по т.2, Протокол №48/25.09.2018 г., е мотивирано от необходимостта от въвеждане на електронен стикер.
За да се въведе и стартира новата система с издаване на електронен стикер е необходимо да е налице и съответната регламентация на реда и условията при които ще работи, което може да стане, чрез промяна в нормативната уредба. 
Целта е да се установи бързина и по-голяма ефективност при предоставянето на услугата, като се избегне ненужно натоварване с разходи на гражданите и се премахне задължението да се облепя обзорното стъкло на автомобила с допълнителни стикери.
За прилагане на новата уредба не се налага да се инвестират финансови средства от бюджета на общината за ОП „Транспорт“.
Очакванията от прилагането на настоящите изменения и допълнения на Наредбата за условията и реда за платено и безплатно паркиране на моторни превозни средства на територията на Община Бургас от една страна са свързани с възможността Община Бургас да облекчи гражданите и същевременно да се осъществява онлайн контрол върху режима на паркиране, който е много по – бърз и следователно и по- ефективен при осъществяването на дейността.
Предлаганият проект на Наредба е с правно основание чл. 21, ал. 1, т.8, т. 23 и ал. 2 от Закона за местното самоуправление и местната администрация, както и чл. 76, ал. 3, чл.77 и чл. 79 от Административнопроцесуалния кодекс.
Настоящите изменения и допълнения на Наредбата за условията и реда за платено и безплатно паркиране на моторни превозни средства в определени зони на територията на Община Бургас са в съответствие с европейското законодателство – Европейската харта за местно самоуправление, Регламент (ЕО) №1082/2006 г. на Европейския парламент. 
В съответствие с разпоредбата на чл.26 от Закона за нормативните актове, проектът на наредба е оповестен на интернет страницата на Община Бургас и портала за обществени консултации. В предоставения срок не са постъпили предложения за изменение или допълнение на проекта на Наредбата.
Предвид изложеното, на основание с чл. 99 ал.3 от Закона за движение по пътищата и чл. 21, ал.1, т.8 и т.23, ал. 2 от Закона за местното самоуправление и местната администрация и чл. 10, ал. 2, чл. 11, ал. 3 от Закона за нормативните актове, предлагам Общински съвет – Бургас да приеме следното: 
РЕШЕНИЕ:
I. Приема Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета с Решение на Общински съвет – гр. Бургас, с Протокол № 27/24.09.2013г., последно изменена по т.2, Протокол №48/25.09.2018 г., както следва:

§1. Навсякъде в наредбата думата „стикер“ се заменя с израза „електронен стикер“ 
§2. В чл. 6, ал. 1 след израза „Служебен абонамент”, се добавя и текстът: „за търговци, по смисъла на Търговския закон, лица упражняващи свободна професия, нотариуси и частни съдебни изпълнители, вписани в съответните регистри, съгласно действащото законодателство на територията на Република България и ползващи собствени или наети имоти в територията на съответната зона“
§3. В чл. 14, ал.3 , се отменя изразът: „който съдържа: герба на Община Бургас, знак за защита, пореден номер, надпис „платена зона“; номер на подзона“. 
§4. В чл.14, ал.4, се отменя.
§5.Чл.15 ал.2 се изменя и придобива следното съдържание: „Електронен стикер се валидира в 7-дневен срок, след подаване на заявлението и заплащане на определената цена на услугата“.
§6. В чл.23 ал.1 се отменя.
§7. В Допълнителните разпоредби в т.4 текстът след израза „валидност“ се отменя. 




Приложение: 1. Справка по реда на чл. 26, ал.5 ЗНА 2. Извлечения от портала за обществени консултации и от сайта на Община Бургас. 

